Ftehim li jsaħħaħ id-djalogu u l-kooperazzjoni bejn l-UE u l-Afganistan Fit-13 ta' Frar 2017, il-Kunsill iddeċieda li jiffirma ftehim ta' kooperazzjoni dwar is-sħubija u l-iżvilupp bejn l-UE u l-Afganistan. Il-ftehim ser jiġi ffirmat nhar is-Sibt, 18 ta' Frar 2017 fis-18:20 fi Munich mir-Rappreżentant Għoli tal-UE għall-Affarijiet Barranin u l-Politika ta' Sigurtà Federica Mogherini u l-Ministru għall-Finanzi tal-Afganistan Eklil Ahmad Hakimi, fil-preżenza tal-President tal-Afganistan Ashraf Ghani. ftehim ta' kooperazzjoni dwar is-sħubija u l-iżvilupp ser jikkostitwixxi qafas ġdid għar-relazzjoni bejn l-UE u l-Afganistan. Dan jifformalizza l-impenn tal-UE lejn l-iżvilupp tal-Afganistan fl-"għaxar snin ta' trasformazzjoni" (2014–2024), li jibni fuq l-impenji li ttieħdu fil-Konferenza ta' Brussell dwar l-Afganistan fl-4-5 ta' Ottubru 2016. Il-ftehim jirrifletti l-prinċipji u l-kondizzjonijiet li fuqhom ser tkun ibbażata s-sħubija futura. Dan jagħmel enfasi fuq regolari, inkluż dwar kwistjonijiet ta' drittijiet tal-bniedem, b'mod partikolari d-drittijiet tan-nisa u t-tfal. Il-ftehim jipprevedi l-iżvilupp ta' relazzjoni ta' benefiċċju reċiproku f' firxa dejjem usa' ta' oqsma ekonomiċi u politiċi bħall-istat tad-dritt, is-saħħa, l-iżvilupp rurali, l-edukazzjoni, ix-xjenza u t-teknoloġija, kif ukoll azzjonijiet biex tiġi miġġielda l-korruzzjoni, il-ħasil tal-flus, il-finanzjament tat-terroriżmu, il-kriminalità organizzata u n-narkotiċi. Jipprevedi wkoll kooperazzjoni fuq il-migrazzjoni , ibbażata fuq it-Triq Konġunta 'l Quddiem fuq kwistjonijiet ta' migrazzjoni adottata fil-bidu t'Ottubru 2016. Permezz tal-ftehim ta' kooperazzjoni l-UE u l-Afganistan ser ikunu jistgħu jaħdmu flimkien biex jindirizzaw flimkien , bħas-sigurtà nukleari, in-nonproliferazzjoni u t-tibdil fil-klima. Il-ftehim ser jiġi ffirmat u konkluż bħala ftehim "imħallat". Dan ifisser li min-naħa tal-UE jrid jiġi ffirmat kemm mill-UE kif ukoll mill-istati membri, u ratifikat mill-parlamenti nazzjonali u reġjonali rilevanti kollha. Il-ftehim ser jiġi applikat fuq bażi proviżorja, sakemm jiġi ratifikat mill-istati membri kollha. L-applikazzjoni proviżorja ser tikkonċerna kwistjonijiet li jaqgħu taħt il-kompetenza tal-UE, fosthom id-djalogu politiku, id-drittijiet tal-bniedem, l-ugwaljanza bejn is-sessi, il-kooperazzjoni għall-iżvilupp, il-kooperazzjoni fuq kwistjonijiet ta' kummerċ u investiment, il-kooperazzjoni fuq il-migrazzjoni, u l-kooperazzjoni reġjonali. Ftehim ta' kooperazzjoni bejn l-UE u l-Afganistan dwar is-sħubija u l-iżvilupp Delegazzjoni tal-UE għall-Afganistan Konferenza ta' Brussell dwar l-Afganistan, 4-5 ta' Ottubru 2016 Triq konġunta 'l quddiem dwar kwistjonijiet ta' migrazzjoni bejn l-Afganistan u l-UE